Igatahes ma ei hakka seda kommentaari reprodutseerima, kirjutan parem kohe siia, sest üht-teist tuli veel meelde. Mina öösiti väga rännanud ei ole, ainult paar korda vist. Ükskord olin palavikuga kööki tatsanud ja ärkasin ise koleda kolina peale -  tõstsin nimelt kapist taldrikuid välja. Aga üks klassiõde võttis ikka pikki matku ette. Kord olla ta selle peale üles ärganud, et miski takistas edasiminekut. Millegipärast olnud ta teel WCsse koos telefoniga, aga kaabel jäi napiks.